CELEX: 52012PC0235
Language: mt
Date: 2012-05-25
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Protokoll 31 tal-Ftehim ŻEE dwar kooperazzjoni f'oqsma speċifiċi li ma jagħmlux parti mill-erba' libertajiet

|
			
		
		
		52012PC0235
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Protokoll 31 tal-Ftehim ŻEE dwar kooperazzjoni f'oqsma speċifiċi li ma jagħmlux parti mill-erba' libertajiet /* COM/2012/0235 final - 2012/0119 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex tiġi żgurata s-sigurtà legali u
l-omoġeneità meħtieġa tas-Suq Intern, il-Kumitat Konġunt
taż-ŻEE għandu jintegra l-leġiżlazzjoni rilevanti
kollha tal-Unjoni fil-Ftehim ŻEE malajr kemm jista’ jkun wara l-adozzjoni
tagħha u għandu jippermetti wkoll il-parteċipazzjoni tal-Istati
tal-EFTA taż-ŻEE fl-azzjonijiet, fl-attivitajiet jew fil-programmi
rilevanti tal-UE.
L-Artikolu 78 tal-Ftehim ŻEE jipprovdi
li l-Partijiet Kontraenti jsaħħu u jwessgħu l-kooperazzjoni
fil-qafas tal-attivitajiet tal-Unjoni f’diversi oqsma, fosthom il-politika
soċjali.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
1.           L-abbozz
tad-Deċiżjoni tal-Ftehim Konġunt taż-ŻEE (anness
mal-proposta ta’ Deċiżjoni tal-Kunsill) għandu l-għan li
jemenda l-Protokoll 31 tal-Ftehim ŻEE
dwar il-kooperazzjoni f'oqsma speċifiċi barra l-erba' libertajiet
sabiex tiġi estiża l-kooperazzjoni tal-Partijiet Kontraenti sabiex
tkun tinkludi l-kooperazzjoni dwar il-moviment ħieles tal-ħaddiema,
koordinazzjoni tas-sistemi tas-sigurtà soċjali u miżuri
għall-migranti, inklużi migranti minn pajjiżi terzi. 
2.           Din l-emenda għandha
l-għan li tippermetti lill-Istati tal-EFTA jipparteċipaw, mill-1 ta'
Jannar 2012 ’il quddiem, fl-azzjonijiet iffinanzjati mil-linji tal-baġit
li ġejjin, imdaħħla fil-baġit ġenerali tal-Unjoni
Ewropea għas-sena finanzjarja 2012: l-Intestatura tal-Baġit 04 01 04
08 'Moviment ħieles tal-ħaddiema, koordinazzjoni tas-sistemi
tas-sigurtà soċjali u miżuri għall-migranti, inklużi
migranti minn pajjiżi terzi – In-nefqa fuq il-ġestjoni
amministrattiva' u l-Intestatura tal-Baġit 04 03 05 'Moviment ħieles
tal-ħaddiema, koordinazzjoni tas-sistemi tas-sigurtà soċjali u
miżuri għall-migranti, inklużi migranti minn pajjiżi
terzi'. 
3.           Bis-saħħa
tal-Artikolu 79(3) u mingħajr preġudizzju
għall-Artikolu 80 tal-Ftehim ŻEE, il-Parti VII
(Dispożizzjonijiet Istituzzjonali) tal-Ftehim tapplika parzjalment
għal din il-kooperazzjoni. 
3.           ELEMENTI LEGALI TAL-PROPOSTA
L-Artikolu 1(3) tar-Regolament tal-Kunsill
(KE) Nru 2894/94 dwar l-arranġamenti għall-implimentazzjoni
tal-Ftehim ŻEE jipprevedi li l-Kunsill jistabbilixxi l-pożizzjoni li
għandha tiġi adottata f'isem l-Unjoni għal
Deċiżjonijiet bħal dawn, fuq proposta mill-Kummissjoni. 
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE għal
adozzjoni mill-Kunsill bħala l-pożizzjoni tal-Unjoni. Il-Kummissjoni
tittama li tkun fil-qagħda li tippreżentah fil-Kumitat Konġunt
taż-ŻEE kemm jista’ ikun malajr.
2012/0119 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar emenda għall-Protokoll 31 tal-Ftehim ŻEE dwar kooperazzjoni
f'oqsma speċifiċi li ma jagħmlux parti mill-erba' libertajiet

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 46, 48 u
218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta’ Novembru 1994 dwar
arranġamenti għall-implimentazzjoni tal-Ftehim dwar iż-Żona
Ekonomika Ewropea[1],
u b'mod partikolari l-Artikolu 1(3) tiegħu,
Wara li kkunsidra l-proposta li saret
mill-Kummissjoni Ewropea,
Billi:
(1)       Il-Protokoll 31
tal-Ftehim dwar iż-Żona Ekonomika Ewropea, (minn issa 'l quddiem
imsejjaħ 'il-Ftehim ŻEE') fih dispożizzjonijiet u
arranġamenti speċifiċi rigward kooperazzjoni f'oqsma
speċifiċi li ma jagħmlux parti mill-erba' libertajiet,
(2)       Huwa xieraq li tiġi
estiża l-kooperazzjoni tal-Partijiet Kontraenti tal-Ftehim biex
attivitajiet barra l-erba' libertajiet, inkluża l-kooperazzjoni dwar
il-moviment ħieles tal-ħaddiema, koordinazzjoni tas-sistemi
tas-sigurtà soċjali u miżuri għall-migranti, inklużi
migranti minn pajjiżi terzi, 
(3)       Il-Protokoll 31 tal-Ftehim
għandu għalhekk jiġi emendat sabiex jippermetti din
il-kooperazzjoni estiża,
(4)       Il-pożizzjoni tal-Unjoni
fi ħdan il-Kumitat Konġunt taż-ŻEE għandha tkun
ibbażata fuq l-abbozz ta’ Deċiżjoni mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fi ħdan il-Kumitat Konġunt
taż-ŻEE dwar l-emenda proposta għall-Protokoll 31
tal-Ftehim ŻEE tkun ibbażata fuq l-abbozz ta’ Deċiżjoni tal-Kumitat
Konġunt taż-ŻEE mehmuż ma’ din id-Deċiżjoni.
Artikolu 2
Din id-Deċiżjoni tidħol
fis-seħħ fil-ġurnata tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
ANNESS 
Abbozz
(05/03/2012)
DEĊIŻJONI
TAL-KUMITAT KONĠUNT TAŻ-ŻEE 
Nru
li
temenda l-Protokoll 31 tal-Ftehim ŻEE,
dwar kooperazzjoni f'oqsma speċifiċi li ma jagħmlux parti
mill-erba' libertajiet
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat bil-Protokoll li
jaġġusta l-Ftehim dwar iż-Żona Ekonomika Ewropea, minn hawn
'il quddiem imsejjaħ "il-Ftehim", u b'mod partikolari
l-Artikoli 86 u 98 tiegħu,
Billi:
(1)                   
Il-Protokoll 31 tal-Ftehim ġie emendat
bid-Deċiżjoni tal-Kumitat Konġunt taż-ŻEE Nru .../...
ta' …[2].
(2)                   
Huwa xieraq li tiġi estiża
l-kooperazzjoni tal-Partijiet Kontraenti għall-Ftehim sabiex tinkludi
l-kooperazzjoni dwar il-moviment ħieles tal-ħaddiema, koordinazzjoni
tas-sistemi tas-sigurtà soċjali u miżuri għall-migranti,
inklużi migranti minn pajjiżi terzi.
(3)                   
Il-Protokoll 31 tal-Ftehim għandu
għalhekk jiġi emendat sabiex din l-estensjoni ta’ kooperazzjoni tkun
tista’ sseħħ mill-1 ta’ Jannar 2012,
ADOTTA DIN ID-DEĊIŻJONI:
Artikolu 1
L-Artikolu 5 tal-Protokoll 31 tal-Ftehim
jiġi emendat kif ġej:
1.           Il-paragrafu li ġej
jiddaħħal wara l-paragrafu 11:
‘12.   Mill-1 ta' Jannar 2012 ’il quddiem, l-Istati
tal-EFTA jipparteċipaw fl-azzjonijiet iffinanzjati mill-intestaturi
baġitarji li ġejjin, imdaħħla fil-baġit ġenerali
tal-Unjoni Ewropea għas-sena finanzjarja 2012:
-        Intestatura tal-Baġit 04 01 04
08: 'Moviment ħieles tal-ħaddiema, koordinazzjoni tas-sistemi
tas-sigurtà soċjali u miżuri għall-migranti, inklużi
migranti minn pajjiżi terzi – In-nefqa fuq il-ġestjoni
amministrattiva',
-        Intestatura tal-Baġit 04
03 05: 'Moviment ħieles tal-ħaddiema, koordinazzjoni tas-sistemi
tas-sigurtà soċjali u miżuri għall-migranti, inklużi
migranti minn pajjiżi terzi'.'
2.           Il-kliem 'u fil-programm imsemmi
fit-tnax-il inċiż mill-1 ta' Jannar 2009' fil-paragrafu 5 jiġi
ssostitwit b’dan: ', fil-programm imsemmi fit-tnax-il inċiż mill-1
ta' Jannar 2009 u fl-azzjonijiet iffinanzjati mil-linji tal-baġit
għas-sena finanzjarja 2012 msemmija fil-paragrafu 12 mill-1 ta' Jannar
2012'.
3.           Il-kliem 'paragrafu 8' fil-paragrafi
6 u 7 jiġi sostitwit bil-kliem 'il-paragrafi 8 u 12'.
Artikolu 2
Din id-Deċiżjoni tidħol
fis-seħħ fil-jum ta' wara l-aħħar notifika lill-Kumitat
Konġunt taż-ŻEE taħt l-Artikolu 103(1) tal-Ftehim*.
Hija tapplika
mill-1 ta' Jannar 2012 ’il quddiem.
Artikolu 3
Din id-Deċiżjoni tiġi
ppubblikata fit-Taqsima taż-ŻEE, u fis-Suppliment taż-ŻEE,
ta’ Il-Ġurnal Uffiċjali tal-Unjoni Ewropea.
Magħmul fi Brussell,
            Għall-Kumitat Konġunt
taż-ŻEE
            Il-President
            
            
            
            Is-Segretarji
            tal-Kumitat Konġunt taż-ŻEE
[1]               ĠU L 305,
30.11.1994, p. 6. 
[2]               ĠU L …
*               [L-ebda rekwiżiti
kostituzzjonali ma huma indikati.] [Rekwiżiti kostituzzjonali indikati.]